Ansnes

Ansnes er et sted nordøst på Hitra på Trøndelagskysten. Ansnes har en lang historie som handels- og losjisted ved Fillfjorden. Det er veiforbindelse til Fillan og til Fjellværøya via Fjellværøyforbindelsen. Ansnes grunnkrets har rundt 300 innbyggere (2024).

 Historie 
Ansnes gård er første gang nevnt i skriftlige kilder fra 1400-tallet, da som kirkegods under erkebiskopen i Nidaros. Ansnes var en vanlig leilendingsgård til sorenskriver Anders Nilsen Riiber bosatte seg her på 1600-tallet. Riibers etterkommere, og senere familiene Rosing Bull og Parelius, drev jektefart og handel med fisk og trelast på Ansnes. Da Christopher Parelius døde i 1821, var boet konkurs.

Fiskehandleren Sivert Fjeldvær slo seg opp på Ansnes i 1905. Det ble begynnelsen på sjømatbedriften Hitramat, som har spesialisert seg på skalldyrprodukter. Fjeldværs svigersønn Hjalmar Grøntvedt drev fiskebåt- og fraktrederi fra Ansnes. Hans sønner Sivert og Ole var blant pionérene innen oppdrett av regnbueørret og laks. Ansnes var tidlig et tyngdepunkt for fiskeopprettsnæringen på Hitra.

Grøntvedt-familiens bolig fra 1951 ble ombygd og åpnet som pensjonat i 1961. Hitra herregård på Ansnes var lenge kommunens eneste overnattingssted. Pensjonatet ble solgt av ut familien i 1999 og renovert i 2001.

Ansnes brygger med sjømatrestaurant, bryggeri og overnatting åpnet i 2014.

Det første leddet i Ansnes-navnet kan være mannsnavnet Arn.

 Referanser 

 Litteratur 

Kategori:Bosetninger i Hitra
Kategori:Bygder og grender i Trøndelag